Тарихи анықтама

Ақдоңғал бабалар жері

         Қаракесектен тараған Әлтөбет руы Қарқаралы таулары, Кент,  Сарықұлжа жазықтарын Арқаның жері шамамен XVIII-ғасырдың орташеңінде (1750 жылы ) қалмақ, жоңғар тәуелсіздігінен арылған соң мекендей бастаған.
Кейбір деректерге қарағанда әлтөбеттердің алғашқы қыстаулары Қарқаралы таулары мен оның Оңтүстік – Шығыс таулы-тасты аймағында пайда болған.

1824  жылы Бөкейханның Шыңғыс немересінің қолдауымен Омбы губерниясындағы Сібір қырғыздарының генерал-губернаторы Броневский Қарқаралы тауларында Дуан ашты. Кейіннен Қарқаралының сыртқы округініңорталығы ретінде, дуан, Қарқаралы станицасы болып қайта құрылды.  Бұдан кейін екі жылдан соң негізінен рулық тармақтары бойынша, Қарқаралы округі болыстықтарға бөліне бастады. Сондай-ақ бұл жерде Қаракесектің Әлтөбет болысы да құрылды.
        Орта жүздің, қара қылды қақ жаратын әділ қазысы Қазбек-бидің шешімімен бөлінген бабалар жерінде сұлтан Шыңғыстың дуан ашуына, әлтөбеттіктер, ата-заңымызды аяққа басты деп наразылық білдірген болатын. Өйткені бұл жер айтулы руға билер мен ақсақалдар алқасының кеңесімен  ертеде бекітілген еді.
        Әлихан Бөкейхановтың шежіресі бойынша Әлтөбеттің Тәңірбергені, Дүйсенбай ақсақал әруағына әсер етпесін, одан ортада беделі де жасы да биік болатын, бірақ  осындай зор беделге қарамастан Әлтөбет болысының орнына, оның тұрғындары, 1826-27 жылдары Ресейдің колониалдық саясатына қарсы көтеріліске қатысқаны үшін, жаңа үкімет, әділетсіз, Дүйсенбай – шекшек болысын құрған.
1898 жылдан бері сақталып келе жатқан қартаға қарасақ Әлтөбет жері Солтүстік – Батыстан Қарқаралының бөктерін қамтыған, Оңтүстік –Батыстан Қарақұс тауының етегімен Тайшық өзені, Оңтүстіктен Қызыларай таулары, Шығыстан Жалғансай мен Жылы сайлардан өтеді. Содан Кент тауларының Тепеңсай мен Солтүстіктен Қарағайлы поселкесінің шетімен жалғасады.

          Ақдоңғал,Жылысай және Көктас тауының оңтүстік бөктерінде негізінен Әлтөбеттің  «Есберлі» тармағыныңтүқымдары мекен жайған. ҚР-ның мемлекеттік мурағатында Қарқаралы округы бойынша 1855-1858 жылдар аралығында өткен халық санағы сақталған. Онда 307 кигіз үйде 450 адам тұратын Тұржан бөлімщесінің №1 «Бекберлі» бөлімі  мен №2 бөлімдері анықталған.

1898 жылы Щербин бастаған Ресей экспедициясы Қырғыз жер пайдалану материалдарын талдағанда қыстаулар саны есепке алынып,  ақсақалдар алғашқы мәрте «Ақдоңғалды» атады. Сонда орналасқан Жексенбі ақсақал болып Бейбіт Тоғы тағайындалды.
           Әлтөбет әкімшілік ауылдарына қарайтын №3 ауылда сол кезде алты отбасында 30 адам болған. Жалпы Берқара болысының №3 әкімшілігіне 71 ауыл кіретін. Онда жалпы саны 1464 адамнан құралатын 259 әлтөбеттер отбасылық кигіз үйлер болған.

           Ақдоңғал сайы Сарықұлжа тауының Солтүстік-Батыс жағында. Солтүстік –Шығыс жағынан ол шілікті жылғамен Көз қыстауымен жалғасады. Оның Оңтүстік-Батыс жағында бұрынғы Өмір қазіргі Егізбұлақ қыстауы бар.
           Бұл маңда 1898 жылдан 1926 жылға дейін халық санағы жүргізілмеген. 1926 жылдың желтоқсан айының 11 жұлдызынан мұнда кеңес өкіметінің билік құруына байланысты біршама әкімшілік-аумақтық өзгерістер болды. Атап айтқанда №3 әкімшілік ауылының негізінде  құралған №2 Әлтөбет ауылкеңесі кіретін қарамағында Қарқаралы уезі мен 24 болысы бар Семей губерниясы құрылды.

            1926 жылы ҚСРО-нда алғашқы халық санағы басталғанда бұл игі шара Қарқаралы уезі мен Семей губерниясының барлық елді мекендерін қамтыды. Номір 2-ауылкеңесінің құрамына 377 отбасы бар 84 – ауыл-кигіз үйлері кірді. Бұларда Әлтөбет тармағының рулары тұрды. 1898 жылдағы мәліметтер бойынша алатын болсақ әр кигіз үйге 5,65  адам саны келеді екен. Осы мәліметтен болжаммен 1926 жылы әлтөбеттер адам саны мұнда 2130 шамасында болады.
Әкеміз Тілеген Құсайынұлының қайтыс болғанына

25 жыл толу құрметіне Аңдоңғалда ас беру

Ежелден Ақдоңғалды мекендеген,

Әлтөбеттен Есберлі, Ескелділер

Солардың қатарында бірге болды,

Айгелді, Аңдамас Бекберлілер.

Қаракесек, Алтайдан Құттыбай мен Тобықты,

Қамбарменен Тілеубай рулар тобы толықты.

Қоян-қолтық аралас еңбек етіп пенделер, 

Қой өсіріп, жылқы айдап ырзықтары молықты.

Арасы Қарқаралы, Қарағайлы,

Қонысы Әлтөбеттің жерге байлы.

Оңтүстік пен Батыстан Қарақұс пен Тайшық су,

Жазығында жылқылар құлын-тайлы.

Шығыс пен Солтүстіктен шалғын сайлар,
Бір шетінен жалғасы Кенттік таулар.

Осындай бейбіт елдің шырқын бұзды,

Қалмақ пен Жоңғар деген сыртқы жаулар.

Жауды қуып батырлар жерімізден,

Азат етті құлдықтан елімізді.

Арқаны кеңге салып отырғанда,

Орыс келіп шығарды есімізді.

Тәңірберген ақсақал Әлтөбеттен,

Дүйсенбайдан биік ед мәртебеден.

Сонда да сайланып жаңа болыс,

Әлтөбет аласталды биліктіктен.

Тілеген Құсайынұлының

қайтыс болуғанына  ширек ғасыр толуына байланысты бабалар қорымы Ақдоңғалда ас беру және оны өткізу жөнінен
 Сценаридің жоспары

1. Ақдоңғал тарихы. 2. Кабирдің арғы аталарынан мәлімет. 3. Кабирдің әжесі Күлсімге байланысты әңгіме : Түс, құс, ай. Құсекеңнің дүниеге келу тарихы. 5. Дәулетпайдың мешітте медреседе оқып жүрген қызға құда түсуі (Құсайын ұлына ). 6. Ақдоңғалдағы бұлақтар, тау, төбе, жота.  

7. Ұжымшар. 8. Ақдоңғалдағы алғашқы тұрғындар. 9. Қазан төңкерісіне дейінгі және одан кейінгі оқиғалар. 10. Ашаршылық зобалаңы. 
11. « Халық жауы» саяси қуғын –сүргін. 12. Сол жылдардағы Кеңес өкіметінен зардап шеккендер. 13. Соғыс жылдарының аласапыраны. 
14. Тілекеңнің соғысқа дейінгі және соғыстан кейінгі жылдардан қысқаша өмірдерек. 15. Марияға үйленуі. 16. Қай жерде, қай жылдары, қандай қызметтер атқарған. 17. Рмпану құдағидың естелігі. 18. Роза бабаның әңгімесі. 19. Орынбасар апайдың естелігі. 20. Кабирдің, қайтыс болған арғы аталары мен апаларын еске алу. 21. Құсекеңнің Виктор деген неміс баласын тәрбиелеп өсіргені. 22. Құсекеңнің жерленген жері. Одан ескі қорымға топырақ әкелу рәсімі жайында. 23. Құсекеңнен тараған ұрым-бұтақ жайында. 24. Шежіре жинау сапарлары: Семей, Ақтоғайдың  Сартерегі, Жаңарқаның Қарағашы, Қарағайлы, Молодежный ауданының орталығы, Жезқазған. Енді Кабир Омбы мен Татар жеріне барып қайтуды жоспарлап отыр. 25. Кабир өзінің әкесі, арғы аталары, жалпы бабалары және Ақдоңғал жері жайында, қайтыс болған һәм көзі тірі апалары, нағашылары жайында естелік кітап жазбақшы. 26. Осы ас беруге Құсекеңнің Кабирден басқа ұлдары мен қыздары да атсалысты. Енді олар Кабирдің естелік кітабіне де демеушілік етуге тілек білдіруде. 27. Осының бәрін қолдап жүрген келіншегі Роза.
Қарқаралы, Ақтоғай, Шет аудандарында, жалпы Қарағанды облысы бойынша сауда саласынан ревизор болған, белгілі қаржыгер, Қаракесектің Әлтөбет руынан шыққан Тілеген Құсайынұлы Дәулетбайтегінің қайтыс болуының 25 жылдығына байланысты Ас беру рәсімі.

          Бұл айтулы рәсім Қарқаралының табиғаты көрікті Ақдоңғал бұлақтарының бойында Тілекең марқымның бабалар қорымында өтеді.

Асты ұйымдастырып өткізуші Кабир Тілегенұлы Құсайынтегі 

және басқа балалары, қыздары,Кабирдің келіншегі Роза Халелқызы.

Сол жылғы санақ мәліметіне жүгінетін болсақ Ақдонғолда Дәулетбай – қора (біздің арғы атамыз, Құсайын атамыздын әкесі), Жұматек – қоралар Ырғалы тауының етегінде, Аққозы донғал  (Аққозы бұлақ) тұсында 8 адам тұрған Сәтбек – қоралары болған. 1926-1933 жылдағы байлардың мал-мүлкін тәркілеу және ашаршылық кезіндегі ақпараттар сақталмаған. 1932-1933 жылдардағы елімізді ашаршылық жайлағанда Голощекиннің қазақ жеріндегі зобалаңы орташа есеппен халықтың жартысына жуығын құрбан еткен болса, оның ішінде 1934- жылы 2134 Әлтебеттен тек 1170 адам ғана тірі қалған. 

Біздің Құсайын тегінің отбасына жанашыр ағайынымыз Әшім қамқорлық  жасап 1933 жылдың жазында Қу ауданындағы жақындарымыздын үйіне апарды. Содан қалған отбасының мүшелері аштықтан аман қалды. Сол ашаршылық жылдары бұл жақта қалғандардың бәрі айтылмыш зобалаңның құрбаны болды. Олардың арасында бейкүна сәби балалар да бар еді. Сол құрбандардың сүйектері күні бүгінге дейін осы жердегі құлаған үйлердің үйінділірінің астында жатыр. 

1934-жылы туған жерінен кете алмай осында тірі қалғандарды жаңадан орнаған өкімет еріксіз ұжымдастық шаруашылық құру жұмысына салды. Ақдоңғалдық Әлтөбеттерден Кент ауылкеңесінің  орталық ауылы ұйымдасты. Сол ұжымдастық шаруашылық ұйымдасқан күннен бастап Әлтөбет ұрпақтарының алдыңғы, орта, кейінгі, дерлік бар буындары. 1950- жылға дейін осында бірге тұрып, еңбек етті.

Осы Ақдоңғалда тұрғылықты Есберлілермен бірге Ескелділік: Иманмазин, Шажин, Қызылбаев,Майлыбаев, Мамежанов, Семейбаевтар,Әйгелдіден: Қыштыбаев, Сүйенбаев, Бекберлілік: Қамбарбаев, Ыбыраевтар, Аңдамастан: Бухин, Омаров, Сойынбаев, Қазанғапов және тағы басқалар болған. Әлтөбеттермен бірге қиындық, қорлық, зомбылық, аштықты Қаракесектің Алтай, Құттыбай, Тобықты, Қамбар, Тілеубай және басқа  рулар өкілдері де басынан кешіріп, тіршілік жасады. 

1936-жылғы мәліметтер бойынша  №2 ауылкеңесінде жалпы 141 шаруашылықта (отбасында) 417 адамы оның ішінде 350 Әлтөбет бар «Теңдік», «Екпінді», «Оян» деген үш ұжымшар құрылған. Өзгелері 1926-1929 ж.ж. және 1932-1933 ж.ж. елден көшіп, Ресей, Батыс Қазақстан қалаларына (Павлодар, Семей, Аягөз, Өскемен, Ридер, Кемерово т.б.) сіңіп кетті немесе құрбан болды. 1942-жылы «Теңдік» ұжымшарынан майданға 15 және 20 Әлтөбет еңбек лагеріне аттанды. Кейіннен белгілі болғандай солардың көбі ауылға қайтып оралмады.

1943-1945 ж.ж. сақталған шаруашылық кітабі тізімінде «Теңдік» ұжымшарында 64-Әлтөбеттік тұрғын болған көрінеді. 1942-жылы Ресейдің Төменгі Еділ жағасынан «Теңдік» ұжымшарына «немістер» жер аударылды. Оларды жергілікті тұрғындар жылы қарсы алды. Сондай бір әке-шешесінен айырылып қалған Виктор деген немістің жетім баласын біздің әкей асырап алып, кәмелеттік жасқа жеткенше тәрбиелеп өсірді. Сол жер аударылған немістер осында соғыс аяқталғанша, ал кейбіреулері 1960-жылға дейін болды.

1944-жылы Кент ауылкеңесі Серік ауылкеңесі болып өзгеріп, 1949-жылы Саз деген орталығымен Қайнарбұлақ кеңшары болып ұйымдасты. Теңдік сол кеңшардың бөлімшесі болып қалды. 1963-жылы Жамбыл атындағы кеңшардың құрылуына байланысты Ақдоңғал қыстағы №4 бөлімше болып қалды. Қазір мұнда «Айдын» және  «Сыдын» деген екі шаруа  қожалығы бар. 

Ақдоңғал қыстағы

Орыс бізді көшпенді деп басынып,

Елге кірді қару-жарақ асынып.

Мұндай зорлық бассыздыққа шыдамай,

Қарсы шықты өжет Сарым Қасымов.

Әлтөбеттер қолдады деп Сарымды,

Қайтарыпты орыс патша қарымды.

Жойылуы Әлтөбет болысының,

Сол себептен болған екен бұрында.

26-жылдық санақ бойынша,

Ақдоңғал сай-бұлақтың бойында.

Дәулетбай, Жұматек, Сәтбек-қора дегендер,

Жазылыпты санақ-тізім жолында.

Дәулетбай менің бабам, Құсайынның әкесі,

Құсайын менің атам, Тілегеннің әкесі.

Өз әкеміз Тілеген тілеп алған үлкендер,

Ардақтаймыз бәріміз, үлкендер де кішілер.

Қиын-қыстау жолдарды өз басынан кешті ол,

Майданда да мұз қатып, суды кешті оңды-сол.

Қызметімен сыйланды ел ішінде,

Айтулы болды азамат ортан қол.

Бұл фаниден бақиға кеткеніне,

Ширек ғасыр дүниеден өткеніне.

Толыпты міне бүгін 25 жыл,

Маусымның он төртіне жеткенінде.


Қанша жыл өтсе де арамызда,

Ұмытпаймыз аяулы панамызды.

Еске алсақ осындайда әкемізді,

Жапқандай боламыз жарамызды.

Балалары, жетілді, білім алды,

Әр саладан тәп-тәуір қызмет шалды.

Отанына лайықты азамат боп,

Немере – жұрағаттар өсіп қалды.

Роза – баба, Қазима, Рпан – апа,

Мәнтай, Айман, Орекең тағы басқа

Апалар еске алып егіледі,

-Леле,-деп жас үйіріп, - Қайран – аға!

Өткен ұрпақ кешкен зұлмат 

                                        болмасын,

Қыдыр – баба бәрімізді қолдасын.

Татулық, тыныштықпен күн кешейік,

Жан иеміз тек жақсылық 

                                        жолдасын.

Ас береміз әкейдің құрметіне,

Шын жүрек әрі ақ ниетпен.

   Әруағы марқұмның риза болсын.

       Мәңгілік жатқан жері нұрға толсын! 

Ақдоңғал қыстауы

Кабир Тілегенұлы Құсайынов

                                                 2008-жыл, маусым

                                                 айының 14 жұлдызы.

